Sunny

«Sunny» er ein song skriven av Bobby Hebb og er ein av dei mest innspelte popsongane gjennom tidene med fleire hundre utgjevne versjonar. BMI plasserte songen på 25. plass på lista deira over dei 100 beste songane frå 1900-talet.  Rerieved 04-22-13

Bakgrunn
Foreldra til Hebb, William og Ovalla Hebb, var begge blinde musikarar. Hebb og den eldre broren Harold spelte som ein song-og-dans-duo i Nashville, frå då Bobby var tre år gammal og Harold var ni. Hebb skreiv songen i løpet av 48 timar etter den 22. november 1963, dagen då den amerikanske presidenten John F. Kennedy vart myrda og den eldre broren til Hebb, Harold, vart knivstukken i hel utanfor ein nattklubb i Nashville. Dette gjekk hardt inn på Hebb og mange kritikarar hevdar dette inspirerte både teksten og melodien. I følgje Hebb skreiv han berre songen som eit uttrykk for eit ønske om ei «solrik» kjensle i staden for ei «elendig» kjensle etter mordet på broren.Nashville Scene article, "One So True"  Henta 29. september 2013

Teksten var ønsket til Hebb om at ein alltid bør «sjå positivt på livet» og han tok songen til tredjeplassen på R&B-lista og andreplassen på pop-lista i USA. Hebb har sagt om «Sunny»: «Alt eg prøvde med songen var å tenke på lukkelegare tider og lage ei hyllest til bror min - i hovudsakleg på utkikk etter ein lysare dag - fordi på denne tida var eg langt nede. Etter eg skreiv han tenkte eg at 'Sunny' var ein annan måte å gjere det på i forhold til det Johnny Bragg gjorde i 'Just Walkin' in the Rain.'»
Mieko Hirota versjonen
«Sunny» vart først spelt inn av Mieko «Miko» Hirota frå Japan på albumet Miko in New York saman med Billy Taylor trio (med Ben Tucker og Grady Tate) utgitt på Columbia Records. "Sunny" gjorde det godt på singellista i Japan.

Dave Pike versjonen
I Amerika vart han gjeven ut av marimbafonisten Dave Pike på Atlantic Records i 1966 på albumet Jazz for the Jet Set.

Bobby Hebb versjonen
Medverkande på denne innspelinga var Joe Shepley og Burt Collins på trompet, Micky Gravine på trombone, Artie Kaplan og Joe Grimaldi på saksofon, Artie Butler på piano, Joe Renzetti og Al Gorgoni på gitar, Joe Macho på bass, Al Rogers på trommer og George Devens på perkusjon. Songen vart opphavleg spelt inn medan studioinnspelinga var på overtid, så mange av musikarane måtte dra frå innspelinga til andre innspelingar dei hadde avtale med. 

«Sunny» var opphavleg ein del av ein 18-songar lang demo spelt inn av produsenten Jerry Ross, som òg var kjend for Spanky and Our Gang, Keith sin «98.6» og Jay and the Techniques.

«Sunny» vart spelt inn i Bell Sound Studios i New York City og gjeven ut som ein singel i 1966. Han fekk stor suksess, og dette førte til at Hebb i 1966 fekk turnere med The Beatles.

Sunny '76

«Sunny '76» er namnet på ein discoversjon av Bobby Hebb song «Sunny». Som versjonen frå 1966 er det Bobby Hebb som syng. Hovudskilnaden er at songen no var disco. Singelen vart gjeven ut seint i 1975 (sjølv om tittelen seier '76). B-sida til denne singelen var ein annan Hebb-song kalla «Proud Soul Heritage».

 Boney M.versjonen 
Den tyske eurodisco-gruppa Boney M. spelte inn ein discoversjon av «Sunny», produsert av Frank Farian og arrangert av Stefan Klinkhammer i eit eurodisco-arrangement. Han vart henta frå debutalbumet Take the Heat Off Me frå 1976, og kom ut etter gjennombrotssingelen «Daddy Cool» og vart ein ny stor hitsingel som som toppa den tyske singellista. Han vart remiksa i 1988 og 1999 (og vart ein liten hit tidleg i 2000) og sampla av Boogie Pimps for versjonen deira i 2004. Liz Mitchell song førstevokalen på originalversjonen til Boney M, men originalmedlemmen Maizie Williams spelte inn ein soloversjon i 2006. Boney M-versjonen vart den mest populære og gjekk inn på Topp 10 i mange land , mellom andre Storbritannia ,  Frankrike  og andre.

Songen vert nytta i filmen Boogie Nights (1997).

Singelen vart gjeven ut med songen «New York City», som B-sida, ein omarbeidd versjon av Farian-artisten Gilla sin hitsingel frå 1976, «Tu es!» / «Why Don't You Do It» med ein intro lånt frå albumsporet «Help Help».

I 2011 vart den koreanske filmen Sunny ein bestseljar i Sør-Korea og mange land. Songen vart framført av Boney M. i slutten av filmen.

Andre versjonar
 Mange artistar har spelt inn versjonar av songen. Både Georgie Fame og Cher sine versjonar gjekk inn på den britiske singellista i 1966. Andre artistar er mellom andre Andy Williams, Public Enemies, Richard Anthony, James Brown og Marva Whitney, Wes Montgomery, Robert Mitchum, Classics IV, the Electric Flag, Jose Feliciano, Stevie Wonder,  Ella Fitzgerald, The Four Seasons, The Four Tops, Marvin Gaye, Earl Grant, Mary Wells, Paul Carrack, David Clayton-Thomas, Jamiroquai, Stanley Jordan, Marion Rung, Mina, Jimmy Smith, Johnny Mathis, Les McCann, Chris Montez, The Head Shop, Leonard Nimoy, Wilson Pickett, Los York's, Del Shannon, Nick Cave, Oscar Peterson med Joe Pass og Ray Brown, Dusty Springfield, Helge Schneider, War, Ajico, Gary Lewis and the Playboys, Twinset med Barnaby Weir, Terrorgruppe og The Walker Brothers.
 Den chilenske songaren Buddy Richard spelte songen på spansk i 1964 med tittelen «Cielo».
 Luis Miguel spelte inn songen på spansk i 1987 for albumet Soy Como Quiero Ser.
 Frank Sinatra spelte inn «Sunny» med Duke Ellington på albumet deira Francis A. & Edward K..
 Herb Alpert & the Tijuana Brass spelte ein instrumental versjon av «Sunny» på albumet The Brass Are Comin''' som kom i 1969 (A & M SP 4228).
 Yambu spelte inn ein discoversjon av «Sunny» i 1975. Denne versjonen vart nytta i Stephen Chow-filmen CJ7. 
 Cris Barber spelte ein versjon av songen på albumet hennar This Moment to Be Free i 2008.
 Christophe Willem spelte songen i 2006 (3. plass i Frankrike, 9. plass i Belgia (Vallonia), 17. plass i Sveits).«Sunny», by C.Willem, in French, Belgian (Wallonia) and Swiss Singles Charts Lescharts.com (Retrieved 29. april 2008)
 Mark Ronson spelte ein konsertversjon av songen med Candie Payne under Electric Proms.
 Saksofonist Stanley Turrentine spelte inn songen på albumet hans The Spoiler. Gitaristen Pat Martino spelte songen i 1972 på det første konsertalbumet hans. 
 Arrangøren Pino Presti spelte songen i 1976 på albumet hans 1st Round (Atlantic Records T50274)
 Den meksikanske rockegruppa Los Yaki spelte songen og kalla han «Sonia», som seinare vart framført av ska-bandet Panteon Rococo
 Dei japanske jazzfusion-gitaristane Issei Noro frå Casiopea, Masahiro Andoh frå T-Square og Hirokuni Korekata frå KORENOS, spelte denne songen med supergruppa deira Ottottrio i 1998 på albumet Triptych.
 Bill Cosby song songen i 1968 for albumet Bill Cosby Sings Hooray for the Salvation Army Band! Det populære japanske bandet Ulfuls har ein japansk versjon kalla «Yonin».
 Ein instrumentalversjon av songen vart spelt inn av Booker T. and the M.G.'s og ein annan av Manfred Mann på EPen Instrumental Assassination'' frå 1966.

Lister
Cher-versjonen
Liste (1966)PlasseringNoregNoreg . Henta 22. oktober 2010.2Nederland2Sverige4Storbritannia«Sunny» in UK Singles Chart  . Retrieved 31. oktober 2010.32Japan86

Boney M.-versjonen
ListePlasseringTyskland1Storbritannia3Austerrike1Noreg4Sveits2Nederland1Belgia1Sverige11New Zealand17Sør-Korea 1Japan 41Irland 4Frankrike1

Kjelder
Denne artikkelen bygger på «Sunny (song)» frå ,  den 29. september 2013. 
 oppgav desse kjeldene:

Bakgrunnsstoff


Kategori:Songar frå 1966
Kategori:Singlar frå 1966
Kategori:Singlar frå 1976
Kategori:Singlar frå 2000
Kategori:Singlar frå 2006
Kategori:Boney M.-songar
Kategori:Georgie Fame-songar
Kategori:Cher-songar
Kategori:James Brown-songar
Kategori:José Feliciano-songar
Kategori:Stevie Wonder-songar
Kategori:Ella Fitzgerald-songar
Kategori:The Four Seasons-songar
Kategori:Four Tops-songar
Kategori:Marvin Gaye-songar
Kategori:Mary Wells-songar
Kategori:Paul Carrack-songar
Kategori:Jamiroquai-songar
Kategori:Johnny Mathis-songar
Kategori:Wilson Pickett-songar
Kategori:Del Shannon-songar
Kategori:Nick Cave-songar
Kategori:Gary Lewis & the Playboys-songar
Kategori:Dusty Springfield-songar
Kategori:Frank Sinatra-songar
Kategori:Herb Alpert-songar
Kategori:The Walker Brothers-songar
Kategori:Andy Williams-songar
Kategori:Booker T. & the M.G.'s-songar
Kategori:Songar produserte av Frank Farian
Kategori:Nummer-ein-singlar i Tyskland
Kategori:Songar om sola